EVROPSKA KOMISIJA Bruselj, 5.7.2016 COM(2016) 439 final POROČILO KOMISIJE EVROPSKEMU PARLAMENTU IN SVETU O JAMSTVENEM SKLADU ZA ZUNANJE UKREPE IN NJEGOVEM UPRAVLJANJU V LETU 2015 {SWD(2016) 220 final}



Kazalo 1.Uvod 2.Finančni položaj Sklada 31. decembra 2015 2.1.Finančni tokovi Sklada 2.2.Pomembne transakcije 2.3.Pomembne transakcije po datumu poročanja 2.4.Priprava zaključnega računa 2.4.1.Podlaga za pripravo 2.4.2.Predkonsolidirani računovodski izkazi Sklada z dne 31. decembra 2015 3.Plačila v Sklad ali iz Sklada 3.1.Pravna podlaga za plačila v Sklad iz splošnega proračuna 3.2.Plačila v splošni proračun ali iz njega med proračunskim letom 3.2.1.Oblikovanje rezervacij Sklada 3.2.2.Obresti iz naložb likvidnih sredstev Sklada 3.2.3.Prihodki od finančnih poslov 3.2.4.Prihodki in stroški poslovanja 4.Obveznosti Sklada 4.1.Neplačila 4.2.Prejemek EIB

1.Uvod Z Uredbo Sveta (ES, Euratom) št. 480/2009 z dne 25. maja 2009 (kodificirana različica) (v nadaljnjem besedilu: Uredba) je bil ustanovljen Jamstveni sklad za zunanje ukrepe (v nadaljnjem besedilu: Sklad) za poplačilo upnikov Unije v primeru neplačevanja posojil s strani prejemnikov posojil, ki jih odobri ali zanje jamči Evropska unija. V skladu s členom 7 Uredbe je Komisija finančno poslovodenje Sklada zaupala Evropski investicijski banki (EIB) na podlagi sporazuma, ki sta ga podpisali Skupnost in EIB 25. novembra 1994 ter ki je bil nato spremenjen 23. septembra 1996, 8. maja 2002, 25. februarja 2008 in 9. novembra 2010 (v nadaljnjem besedilu: Sporazum). Na podlagi člena 8 te uredbe mora Komisija Evropskemu parlamentu, Svetu in Računskemu sodišču vsako leto do 31. maja poslati poročilo o položaju Sklada in njegovem upravljanju za preteklo proračunsko leto. To poročilo skupaj z delovnim dokumentom služb Komisije vsebuje te informacije. Temelji na podatkih, prejetih od EIB v skladu s sporazumom. 2.Finančni položaj Sklada 31. decembra 2015 Finančni položaj Sklada je vsota vseh finančnih tokov od njegove ustanovitve leta 1994. 2.1.Finančni tokovi Sklada Vrednost Sklada je znašala 2 343 091 110,14 EUR (glej Prilogo delovnega dokumenta služb Komisije: Računovodski izkazi Jamstvenega sklada z dne 31. decembra 2015 po podatkih EIB). Sledi vsota tokov od ustanovitve Sklada: Jamstveni sklad Znesek na dan 31.12.2015 Znesek na dan 31.12.2014 Sprememba v obdobju 2014–2015 Sredstva iz proračuna v Sklad 4 000 358 104,00 3 743 236 312,00 257 121 792,00 Zaporedni čisti letni izidi 940 394 573,31 908 051 618,54 32 342 954,77 Izterjava plačil, ki jih Sklad opravi za neplačila 578 854 353,78 578 854 353,78 – Sprememba pri drugih obveznostih 23 101 194,04 23 084 839,03 16 355,01 Pristojbine, prejete ob izterjavi z zamudo (leta 2002) 5 090 662,91 5 090 662,91 – Plačana unovčena jamstva –705 104 452,97 –644 939 881,42 –60 164 571,55 Zaporedna povračila v proračun (vključno z izjemnim povračilom v proračun zaradi pristopa novih držav članic) –2 531 726 712,72 –2 531 726 712,72 – Prilagoditev vrednosti portfelja v skladu z vrednotenjem MSRP 32 123 387,79 56 101 855,45 –23 978 467,66 Računovodska vrednost Sklada (sredstva skupaj) 2 343 091 110,14 2 137 753 047,57 205 338 062,57 Računovodska vrednost Sklada se je leta 2015 povečala za približno 205 milijonov EUR. To je mogoče razložiti z naslednjim: Povečanje: prispevek iz proračuna (znesek oblikovanja rezervacij) v višini 257 milijonov EUR za prilagoditev Sklada ciljnemu znesku v višini 9 %; neto prihodki iz finančnih poslov so znašali 32 milijonov EUR. Zmanjšanje: posredovanja Sklada za kritje neplačil Sirije v skupnem znesku 60 milijonov EUR; vrednost portfelja se je zmanjšala za 24 milijonov EUR zaradi prilagoditve njegove vrednosti glede na tržne razmere.

2.2.Pomembne transakcije (1)Od novembra 2011 se EIB sooča z zamudami plačil sirskih državnih posojil. EIB je posledično in v skladu z jamstvenim sporazumom med EU in EIB pri Jamstvenem skladu do 31. decembra 2015 unovčila 29 jamstev v skupnem znesku 225,1 milijona EUR (glej točko 4.1 Neplačila). (2)Februarja 2015 se je prispevek iz proračuna v Sklad izračunal v skladu s členom 3 in členom 5 Uredbe: Člen 3 Uredbe določa ciljni znesek Sklada, ki znaša 9 % skupnih neplačanih obveznosti do virov sredstev iz vsakega posla, povečanih za neplačane zapadle obresti. Člen 5 Uredbe navaja, da se znesek, ki se prenese iz proračuna v Sklad v letu n+1, izračuna na osnovi razlike ob koncu leta n–1 med ciljnim zneskom in vrednostjo neto premoženja Sklada, kot je izračunana na začetku leta n. Za prilagoditev Sklada na 9 % skupnih neplačanih obveznosti do virov sredstev je bilo v proračunu za leto 2016 za oblikovanje rezervacij namenjenih 257,1 milijona EUR. 31. decembra 2014 je ciljni znesek znašal 2 371,8 milijona EUR, kar ustreza 9 % skupnih neplačanih zajamčenih poslov (26 353,2 milijona EUR). Razlika med ciljnim zneskom in neto premoženjem Sklada v višini 2 114,7 milijona EUR je bila 31. decembra 2014 enaka znesku 257,1 milijona EUR. Ta znesek se je zahteval za oblikovanje rezervacij Sklada v letu 2016, novembra 2015 pa sta ga odobrila Svet in Evropski parlament v okviru postopka odobritve proračuna za leto 2016. Pozneje je bil prepoznan kot terjatev Sklada iz proračuna. (3)Iz proračuna je bil februarja 2015 v Sklad prenesen znesek v višini 144,4 milijona EUR, kar ustreza znesku oblikovanja rezervacij iz leta 2015 (glej odstavek 3.2.1 Oblikovanje rezervacij Sklada). 2.3.Pomembne transakcije po datumu poročanja Februarja 2016 je bil iz proračuna v Sklad prenesen znesek v višini 257,1 milijona EUR, kar ustreza znesku oblikovanja rezervacij za leto 2016. 2.4.Priprava zaključnega računa 2.4.1.Podlaga za pripravo Računovodski izkazi Sklada (kot tudi predkonsolidirani računovodski izkazi) so bili pripravljeni v skladu z računovodskimi pravili, ki jih je sprejel računovodja Evropske komisije, zlasti v skladu z „Računovodskim pravilom 11 – Finančni instrumenti“, kot je pojasnjeno v delovnem dokumentu služb Komisije. 2.4.2.Predkonsolidirani računovodski izkazi Sklada z dne 31. decembra 2015 Predkonsolidirani računovodski izkazi Sklada se pripravijo zato, da se vključijo računovodski posli, ki niso vključeni v računovodske izkaze Sklada, ki jih pripravi EIB (glej delovni dokument služb Komisije), kar pomeni razliko med skupno vrednostjo sredstev Sklada v računovodskih izkazih, ki jih je pripravila EIB (2 343 091 110,14 EUR) in skupno vrednostjo sredstev Sklada v predkonsolidiranih računovodskih izkazih (2 107 985 583 EUR). Predkonsolidirani računovodski izkazi vključujejo vsa morebitna zaostala plačila ter obračunane zamudne obresti (v celoti oslabljena na dan 31. decembra 2015) in druge računovodske časovne razmejitve, vse do popolnih poplačil dolgovanih zneskov Skladu. Tako je ob koncu leta za Sklad pripravljen celoten niz računovodskih izkazov, ki se konsolidirajo v konsolidiranih računovodskih izkazih EU. Gibljiva sredstva v predkonsolidiranih računovodskih izkazih vključujejo začasno terjatev EIB v višini 22 016 265 EUR za unovčena jamstva, ki še niso plačana, in povezane zneske, pri čemer EIB ostaja upnik Sirije do plačila unovčenih jamstev. Kratkoročne obveznosti vključujejo obveznost EIB v višini 22 763 789 EUR za unovčena jamstva, ki niso še plačana, in s tem povezane zneske. Jamstveni sklad: predkonsolidirana bilanca stanja Predkonsolidirana bilanca stanja je priprava bilance stanja za konsolidacijo v konsolidiranih finančnih izkazih EU. Poglavitne postavke so obrazložene v opombah k bilanci stanja.



Bilanca stanja – sredstva 31. december 2015 31. december 2014 NEKRATKOROČNA SREDSTVA 1 614 233 483 1 499 128 901 Finančna sredstva 1 614 233 483 1 499 128 901 KRATKOROČNA SREDSTVA 493 752 100 517 361 813 Finančna sredstva 387 792 573 346 281 423 Terjatve 22 016 264 23 147 185 Denarna sredstva in njihovi ustrezniki 83 943 262 147 933 205 SREDSTVA SKUPAJ 2 107 985 583 2 016 490 714

Bilanca stanja – obveznosti 31. december 2015 31. december 2014 SREDSTVA PLAČNIKOV 2 082 760 780 1 991 699 974 Prispevek Evropske komisije 1 211 509 598 1 067 100 081 Rezerva zaradi vrednotenja na pošteno vrednost 32 123 388 56 101 855 Zadržani dobiček 839 127 794 868 498 038 NEKRATKOROČNE OBVEZNOSTI: – – KRATKOROČNE OBVEZNOSTI 25 224 803 24 790 740 Obveznosti iz poslovanja 25 224 803 24 790 740 SKUPNA SREDSTVA + OBVEZNOSTI PLAČNIKOV 2 107 985 583 2 016 490 714

Pojasnila k bilanci stanja: „Kratkoročne terjatve“ vključujejo zneske posojil, ki so bili unovčeni, vendar še niso bili plačani (plačilo januarja–marca 2016), plus povezane zneske. Razlika v „zadržanem dobičku“ v kapitalu v primerjavi s finančnim položajem Sklada, predstavljenim v delovnem dokumentu služb, je pojasnjena z zaporednimi vračili terjatev in kazni v Sklad. „Kratkoročne obveznosti iz poslovanja“ vključujejo unovčena jamstva, ki na datum bilance stanja še niso bila plačana, in s tem povezane zneske, obračun pristojbin za izterjavo, dolgovanih EIB, pristojbine za upravljanje EIB in revizijske stroške. Jamstveni sklad: predkonsolidiran izkaz poslovnega izida Na enak način kot bilanca stanja se za vključitev v konsolidirane finančne izkaze EU pripravi tudi predkonsolidiran izkaz poslovnega izida. 2015 2014 Prihodek iz poslovanja 477 789 263 355 Stroški iz poslovanja (1 591 683) (1 516 968) REZULTAT IZ POSLOVANJA (1 113 894) (1 253 614) Finančni prihodki 40 109 123 35 209 330 Finančni stroški (68 365 473) (149 238 663) FINANČNI REZULTAT (28 256 350) (114 029 333) POSLOVNI IZID ZA ZADEVNO LETO (29 370 244) (115 282 947) Pojasnila k izkazu poslovnega izida: „Finančni stroški“ vključujejo izgube zaradi oslabitve pri prenesenih posojilih, povezane z neplačili (glej točko 4.1) 3.Plačila v Sklad ali iz Sklada Ta oddelek obravnava finančne tokove v Sklad ali iz Sklada. 3.1.Pravna podlaga za plačila v Sklad iz splošnega proračuna Uredba zagotavlja učinkovitejšo porabo proračunskih sredstev, tako da se rezervacije Sklada oblikujejo na podlagi registriranih zneskov neplačanih zavarovanih posojil. Če se poveča znesek neplačanih obveznosti, se bo povečal tudi prispevek iz proračuna EU, potreben za ohranitev ciljnega zneska za Sklad. Ciljni znesek znaša 9 % skupnih neplačanih obveznosti Skupnosti iz vsakega posla, povečanih za neplačane zapadle obresti, pri čemer so zajete vse vrste zajetih poslov (posojila EIB, MFA in Euratom) zunaj EU. Razlika med ciljnim zneskom in vrednostjo neto premoženja Sklada bo posledica zagotavljanja sredstev iz proračunske postavke 01 03 06 „Oblikovanje rezervacij Jamstvenega sklada“ v Sklad ali plačila iz Sklada v proračun v primeru presežka. 3.2.Plačila v splošni proračun ali iz njega med proračunskim letom 3.2.1.Oblikovanje rezervacij Sklada

Na podlagi neplačanih zajamčenih poslov v višini 23 609,2 milijona EUR na dan 31. decembra 2013 je bil v proračunsko vrstico 01 03 06 „Oblikovanje rezervacij Jamstvenega sklada“ v izkazu dohodkov splošnega proračuna Evropske unije za leto 2015 vknjižen znesek 144,4 milijona EUR. Znesek je bil februarja 2015 plačan v eni transakciji iz proračuna v Sklad. 3.2.2.Obresti iz naložb likvidnih sredstev Sklada Naložbena politika Likvidna sredstva Sklada se vlagajo v skladu z načeli upravljanja, določenimi v prilogi k sporazumu, kakor je bil spremenjen. Zato je treba 20 % Sklada vložiti v kratkoročne naložbe (do enega leta). Te naložbe vključujejo vrednostne papirje z variabilno obrestno mero, ne glede na njihove datume zapadlosti, ter vrednostne papirje s fiksno obrestno mero, ki jim do zapadlosti preostaja največ eno leto, ne glede na njihovo začetno zapadlost. Da se ohrani ravnotežje med različnimi instrumenti, ki zagotavljajo potrebno likvidnost, se zadrži najmanj 100 milijonov EUR v instrumentih denarnega trga, zlasti bančnih depozitih. Do 80 % sredstev Sklada se lahko vloži v portfelj obveznic s preostalo zapadlostjo do največ 10 let in šest mesecev od datuma plačila. Povprečno trajanje naložb vseh sredstev Sklada ne sme biti daljše od petih let. Pri naložbah v obveznice je treba spoštovati nekatera specifična merila, kot so likvidnost, kreditna kakovost, primernost nasprotnih strank in omejitve koncentracije. Da bi zagotovili dobro razpršitev tveganja, celotni znesek, vložen v obveznice po posameznem izdajatelju, ne sme prekoračiti 10 % skupne nominalne vrednosti portfelja. Zmogljivost V letu 2015 so se obrestne mere zaradi makroekonomskih pogojev in spodbujevalne monetarne politike zmanjšale in pogosto dosegle negativne ravni. Sklad je leta 2015 dosegel absolutni donos +0,47 %, s čimer je presegel merilo uspešnosti za 0,9 bazičnih točk. Merilo uspešnosti Sklada je določeno predvsem na podlagi indeksov iBoxx (zlasti indeksov EUR Eurozone Sovereign in EUR Collateralized Covered) ter Euribid za kratkoročno izpostavljenost. Pozitivne rezultate Sklada v letu 2015 se pripisuje predvsem zmanjšanju vrednosti na krajšem delu referenčnih krivulj donosa (več podatkov o gibanjih v navedenem letu je v oddelku 1.4.2 „Performance“ (Uspešnost) dokumenta služb Komisije). 3.2.3.Prihodki od finančnih poslov Leta 2015 so prihodki od obresti na denarna sredstva in njihove ustreznike ter vrednostne papirje in obračunanih obresti na prenesena posojila znašali 40 109 123 EUR, razporejeni pa so bili kot sledi: Opis: 2015 2014 Prihodki od obresti na denarna sredstva in njihove ustreznike 17 621 267 136 Obresti na kratkoročne depozite 6 496 263 229 Obresti na bančne tekoče račune 11 125 3 907 Prihodki od obresti na sredstva, razpoložljiva za prodajo 24 226 548 29 274 967 Obresti – portfelj, razpoložljiv za prodajo 29 814 016 30 590 691 Premija/diskont (5 587 468) (1 315 724) Prihodki od izposoje vrednostnih papirjev 115 810 99 651 Realizirani dobiček od prodaje finančnih sredstev 9 176 574 1 162 567 Obračunane obresti na prenesena posojila 6 572 571 4 405 009 Obresti na finančne naložbe likvidnih sredstev Sklada 40 109 123 35 209 330



3.2.4.Prihodki in stroški poslovanja Rezultat iz poslovanja je znašal –1 113 894 EUR, kar vključuje pristojbine za upravljanje EIB v višini 861 228 EUR, druge stroške poslovanja (predvsem skrbniške pristojbine) v višini 190 955 EUR, stroške za zunanjo revizijo v višini 39 500 EUR, nerealizirane dobičke zaradi tečajne menjave iz prenesenih posojil v višini 477 789 EUR in obračunane pristojbine EIB za izterjavo v višini 500 000 EUR (najvišji dogovorjeni znesek). 4.Obveznosti Sklada Obveznosti Sklada ustrezajo vsem finančnim obveznostim, ki jih ima Sklad. 4.1.Neplačila Jamstva, unovčena pri Jamstvenem skladu zaradi neplačil